open-index/open-wikipedia-markdown huggingface dataset:
Misandria

**Miesviha** eli **misandria** tarkoittaa miessukupuoleen kohdistuvaa vihaa tai syrjintää. Termi juontuu kreikan kielen sanoista *misos* ('viha') ja *andros* ('mies'). Misandriaa ei tule sekoittaa misantropiaan, joka tarkoittaa ihmisiin kohdistuvaa vihaa.

## Miesten yleinen leimaaminen
Kirjassaan *My Enemy, My Love* (1992) Judith Levine tuo esiin, miten miesviha johtaa miesten kohtuuttoman yleistävään leimaamiseen lapsiksi, mammanpojiksi, pettäjiksi, hylkääjiksi, hyväksikäyttäjiksi, pedoiksi, perversseiksi ja tappajiksi.

## Feminismi

Individualistifeministi Wendy McElroy sanoo, että jotkut feministit ovat määritelleet uudelleen feminismin näkemyksen miehistä "kuuman raivon käännyttyä kylmäksi vihaksi miehiä kohtaan". Hänen mukaansa osa feministeistä pitää kaikkia miehiä raiskaajina ja feministit ovat liittoutuneet poliittisen korrektiuden liikkeen kanssa. 

Tutkijat Paul Nathanson ja Katherine K. Young analysoivat kirjoissaan *Spreading Misandry* ja *Legalizing Misandry* feminismin inspiroimaa miesvihaa. Christina Hoff Sommersin mukaan feministinen miesviha johtaa suoraan naisvihaan: osa johtavassa asemassa olevista feministeistä vihaa naisten enemmistöä, joka rakastaa miehiä, Hoff Sommers toteaa kirjassaan *Who Stole Feminism: How Women Have Betrayed Women.*

Charlotte Haysin mukaan "radikaalifeminismin miesvastaisuus on suodattunut laajalti kulttuurimme...tämä asenne on niin läpitunkeva, että tuskin enää huomaamme sitä."

Valerie Solanas esittää teoksessaan SCUM-manifesti miessukupuolen tuhoamista.

## Katso myös
*Misogynia
*Seksismi
*Miesliike
*Miesten syrjintä

## Lähteet
Kimmo Kontiainen

**Kimmo Kontiainen** (s. 22. helmikuuta 1982) on suomalainen salibandyn pelaaja. Hän on pelannut Salibandyliigaa puolustajana Oulun Luistinseurassa vuosina 2004–2008 ja 2009-2010, Classicissa  2010–2011 ja KooVeessa 2011–2013. Ennen OLS:aan siirtymistä Kontiainen pelasi kuopiolaisessa KuWessa. Hän sai keväällä 2007 polvivamman, mutta teki onnistuneen paluun takaisin kentälle.

Kontiainen on pelannut Salibandyliigassa uransa aikana 181 runkosarjaottelua ja kymmenen pudotuspeliä.

## Lähteet
Fly by Night

**Fly by Night** on kanadalaisen rock-yhtye Rushin toinen studioalbumi ja samalla ensimmäinen, jolla on mukana rumpali Neil Peart. Albumi julkaistiin vuonna 1975. 

## Kappaleet
#
#
#
#
##I: At the Tobes of Hades
##II: Across the Styx
##III: Of the Battle
##IV: Epilogue
#
#
#
#

## Kokoonpano
* Geddy Lee – basso, laulu, mellotron
* Alex Lifeson – kitara
* Neil Peart – rummut, perkussiot
Kölnin yliopisto

**Kölnin yliopisto** () on yliopisto Kölnissä Saksassa ja se on yksi Euroopan vanhimmista yliopistoista. 

Kölnin yliopisto perustettiin jo vuonna 1388 ja se toimi aina vuoteen 1798 jolloin ranskalaismiehittäjät lakkauttivat yliopiston kapinoinnin takia. Yliopisto perustettiin uudelleen vasta 1919. Nykyisin yliopistossa opiskelee noin 44&nbsp;000 opiskelijaa, joista noin 10 % on ulkomaalaisia.

## Lähteet

## Aiheesta muualla

* Yliopiston sivut
Juli Daniel

**Juli Markovitš Daniel** (; 15. marraskuuta 1925 Moskova – 30. joulukuuta 1988 Moskova) oli neuvostoliittolainen kirjailija, runoilija, kääntäjä ja toisinajattelija. Hänet tuomittiin viideksi vuodeksi vankeuteen toisen toisinajattelijan Andrei Sinjavskin kanssa näytösoikeudenkäynnissä Leonid Brežnevin kaudella vuonna 1966.

## Aikaisempi elämä ja toinen maailmansota
Juli Daniel syntyi Moskovassa venäjänjuutalaiseen perheeseen. Vuonna 1942 toisen maailmansodan aikana hän valehteli ikänsä ja ilmoittautui vapaaehtoisena rintamalle.

## Kirjailijana ja vankeudessa
Daniel valmistui vuonna 1950 Moskovan pedagogisesta instituutista ja työskenteli koulun opettajana Kalugan ja Moskovan alueella. Hän työskenteli myös kääntäjänä. Hän alkoi kirjoittaa satiirisia samizdat-kertomuksia salanimellä **Nikolai Aržak** ja arvosteli neuvostojärjestelmän absurdiutta. Vuonna 1965 hänet vangittiin Andrei Sinjavskin kanssa. Heidät tuomittiin vankeuteen työleirille "neuvostovastaisesta toiminnasta" 14. helmikuuta 1966 huolimatta ulkomaisista ja kotimaisista vastalauseista. He toivoivat, että kirjoituksillaan he voisivat vaikuttaa kommunistihallinnon loppumiseen.

Daniel vapautui vankeudesta vuonna 1970 ja asettui Kalugaan, eikä hän saanut neuvostoaikana palata Moskovaan.

## Lähteet
Kiinan kansan neuvoa-antava poliittinen konferenssi

**Kiinan kansan neuvoa-antava poliittinen konferenssi** () on Kiinan kansantasavallan parlamentin epävirallinen ”ylähuone”. Sillä ei ole varsinaisia poliittisia oikeuksia, vaan se toimii eräänlaisena taustatukena Kiinan kansankongressille esitellen tälle omia lakiehdotuksiaan. Alun perin se perustettiin kansanrintamaksi, jolla pyrittiin saamaan tukea muilta kuin kommunistien kannattajilta. Nykyään kaikki konferenssin yli  jäsentä nimittää Kiinan kommunistinen puolue; jäsenet koostuvat muun muassa julkisuuden henkilöistä, poliitikoista ja asiantuntijoista. Konferenssi kokoontuu samaan vuoden aikana kuin kansankongressi.

## Historia
Konferenssi perustettiin 1945 sisällissodassa olleiden kommunistien ja Guomindangin välille neuvotteluelimeksi, ja se kokoontui ensimmäisen kerran 11.–31. tammikuuta 1946. Sisällissodan päätyttyä 1949, konferenssi toimi ensimmäiset vuodet lainsäädäntövallanpitäjänä, kunnes perustuslain muutos 1954 antoi kyseisen vallan kansankongressille. Tuon jälkeen konferenssi on päätynyt nykyiseen seremonialliseen rooliin. Muun muassa Kiinan viimeinen keisari Pu Yi ja Sun Yat-senin vaimo Song Qingling toimivat sen jäseninä.

## Puheenjohtajat
# Mao Zedong (1949–1954)
# Zhou Enlai (1954–1976)
# Deng Xiaoping (1978–1983)
# Deng Yingchao (1983–1988)
# Li Xiannian (1988–1992)
# Li Ruihuan (1993–2003)
# Jia Qinglin (2003–2013)
# Yu Zhengsheng (2013–2018)
# Wang Yang (2018–2023)
# Wang Huning (2023–)

## Aiheesta muualla
* Viralliset sivut 
* The National Committee of the Chinese People's Political Consultative Conference
Kohma

**Kohma** () on kaupunki Ivanovon alueella Venäjällä. Se sijaitsee Kljazman sivujoen Uvodin varrella 6 kilometriä Ivanovosta kaakkoon. Kaupungin kautta kulkee Ivanovon ja Novkin välinen rautatie. Asukkaita on 28&nbsp;500 henkeä (vuonna 2008).

Kohman kylä tunnetaan vuodesta 1619 lähtien. Kylän nimi johtuu merjan kielestä. Vuonna 1719 sinne perustettiin seudun ensimmäinen kutomo. Vuonna 1925 Kohmasta tuli kaupunki. Nykyään siellä on tekstiili- ja konepajateollisuutta.

## Lähteet
* 

## Aiheesta muualla
* Kohman kaupungin sivusto
Oxfordin tuomiokirkko

**Oxfordin tuomiokirkko** () on Oxfordin hiippakunnan tuomiokirkko Englannissa. Se toimii myös Oxfordin yliopistoon kuuluvan Christ Churchin collegen kappelina. Kirkossa on käytetty romaanista ja goottilaista tyyliä.

## Historia
Katedraalin uskotaan sijaitsevan Pyhän Frideswiden, Oxfordin suojeluspyhimyksen, perustaman luostarin paikalla. Kirkkoon on haudattu muun muassa Englannin sisällissodassa taistellut Sir Henry Gage sekä filosofi ja piispa George Berkeley.

## Aiheesta muualla

* Virallinen sivusto
Siikalatva (täsmennyssivu)

**Siikalatva** voi viitata seuraaviin:

* Siikalatva, Suomen kunta
* Siikalatva, maantieteellinen alue
* Siikalatvan seurakunta
* Haapaveden-Siikalatvan seutukunta, jonka nimi ennen vuotta 2010 oli Siikalatvan seutukunta
* Osuuskauppa Siikalatva, vuoden 1992 alussa Osuuskauppa Arinaan sulautunut paikallisosuuskauppa

## Lähteet
Navoloki

**Navoloki** () on kaupunki Ivanovon alueen Kinešman piirissä Venäjällä. Se sijaitsee Volgan rannalla 105 kilometriä Ivanovosta koilliseen. Asukkaita on 10&nbsp;200 henkeä (vuonna 2008).

Paikkakunta on saanut alkunsa 1880-luvulla perustetusta tekstiilitehtaasta. Vuonna 1938 tehtaan asuintaajamasta tuli kaupunki. 

## Lähteet
*
Jari Kinnunen (jalkapalloilija)

**Jari Kinnunen** (s. 12. syyskuuta 1966 Äänekoski) on suomalainen entinen jalkapalloilija, joka päätti pelaajauransa kauden 1997 jälkeen. Pelipaikaltaan hän oli laitapuolustaja, mutta hän pelasi myös hyökkääjänä uransa alkuaikoina.

## Seurajoukkueet

Jari Kinnunen pelasi uransa alkuvuosina hyökkääjänä Kouvolan Susissa, josta hän siirtyi SM-sarjan Lahden Reippaaseen kaudeksi 1987. Kinnunen pelasi Reippaassa kolme kautta kunnes Kuusysi hankki hänet 1990. Kuusysissä Kinnusen pelipaikka muuttui vähitellen laitapuolustajaksi. Kinnunen edusti Kuusysiä neljä kautta, joiden aikana hän voitti Suomen mestaruuden kaudella 1991 sekä hopeaa 1990 ja 1992. Hän siirtyi 1994 Valkeakosken Hakaan, jossa hän pelasi vuoteen 1996 asti ja voitti mestaruuden kaudella 1995. Kinnunen pelasi uransa aikana 268 pääsarjaottelua, joissa hän teki 26 maalia. 

## Maajoukkue

Jari Kinnunen nousi A-maajoukkueeseen 1992 vaikka ei ollut koskaan pelannut nuorten maajoukkueissa. Maajoukkuetta hän edusti 25 maaottelussa.

## Saavutukset

* Suomen mestaruus (2): 1991, 1995

## Lähteet

* 
* 
* 

## Aiheesta muualla

* Jari Kinnunen National-football-teams.comin sivuilla
Jari Rinne

**Jari Rinne** (s. 4. toukokuuta 1964 Lahti) on suomalainen jalkapalloilija. Hän oli pelipaikaltaan oikea laitalinkki tai laitapuolustaja.

Rinne edusti koko uransa lahtelaista Kuusysiä. Hän pelasi seuran riveissä kaikkiaan 278 sarjaottelua, joissa hän teki 20 maalia. Rinne voitti Kuusysissä kaikkiaan neljä mestaruutta, joista ensimmäisen vuonna 1984. Lisäksi hän voitti SM-hopeaa neljästi sekä Suomen cupin 1983 ja 1987. Maajoukkueessa Rinne pelasi 24 maaottelua. Hän lopetti uransa kauden 1993 jälkeen.

## Lähteet
* 
* 
*
Komsomolsk (Ivanovon alue)

**Komsomolsk** () on kaupunki Ivanovon alueella Venäjällä. Se sijaitsee Volgan ja Kljazman välillä 59 kilometriä Ivanovosta länteen. Kaupunki on Komsomolskin piirin keskus. Sen kautta kulkee Ivanovosta haarautuva sivurata (Komsomolskin asema). Asukkaita on 9&nbsp;000 henkeä (vuonna 2008).

Paikkakunta on syntynyt vuonna 1931 Ivanovon sähkövoimalan rakentamisen yhteydessä. Vuonna 1950 siitä tuli kaupunki. Nykyään siellä on voimalaitoksen lisäksi mm. kone- ja laite- sekä elintarviketeollisuutta.

## Lähteet
*
Heinrich-Heine-Universität Düsseldorf

**Heinrich-Heine-Universität Düsseldorf** on yliopisto Düsseldorfissa Saksassa. Se on nimetty saksalaisen runoilijan 
Heinrich Heinen mukaan. Yliopisto on perustettu vuonna 1965, mutta sen edeltäjä lääketieteellinen akatemia oli perustettu jo vuonna 1907. Vuonna 1988 yliopisto nimettiin Heinrich Heinen mukaan. Nykyisin yliopistossa on noin 20&nbsp;000 opiskelijaa.

## Lähteet

## Aiheesta muualla

* Yliopiston sivut
KDM Jylland (1860)

**KDM Jylland **oli Tanskan laivaston vuonna 1860 vesillelaskettu Niels Juel -luokan höyryfregatti. Kyseessä on ainoa nykypäivään asti säilynyt sotalaivatyyppinsä edustaja.

## Valmistus

Alus tilattiin Kööpenhaminan laivastontelakalta ja sen köli laskettiin 11. kesäkuuta 1857. Alus laskettiin vesille 20. marraskuuta 1860 ja se otettiin palvelukseen toukokuussa 1862.

## Palvelus
Toisessa Saksan - Tanskan sodassa vuonna 1864 *Jylland* osallistui 9. toukokuuta Helgolandin meritaisteluun Itävallan ja Preussin laivastoja vastaan. *Jylland* vaurioitui pahoin taistelussa, mutta tanskalaiset voittivat taistelun.

Alus poistettiin aktiivipalveluksesta 1890-luvulla, mutta se välttyi romutukselta ja päätyi museolaivaksi. Nykyisin vuosina 1984-1994 perusteellisesti restauroitu alus on Ebeltoftissa.

## Lähteet
*

### Viitteet
Privolžsk

**Privolžsk** () on kaupunki Ivanovon alueella Venäjällä. Se sijaitsee Volgan sivujoen Šatšan rannalla 51 kilometriä Ivanovosta koilliseen. Kaupunki on Privolžskin piirin keskus. Asukkaita on 18&nbsp;300 henkeä (vuonna 2008).

Paikalla sijainnut Bolšoje Jakovlevskojen kylä mainitaan ensimmäisen kerran vuonna 1485. Siitä tuli huomattava tekstiiliteollisuuden keskus 1700–1800-luvuilla. Privolžskin kaupunki muodostettiin vuonna 1938, kun Jakovlevskojeen liitettiin sen lähikylät. Nykyään siellä toimii pellavanjalostuslaitos ja korutehdas.

Nähtävyyksiä ovat vuonna 1779 rakennettu Nikolaoksen kirkko ja uusbarokkia edustavat tehtaanomistajien asuintalot.

## Lähteet
* 

## Aiheesta muualla
* Privolžskin kaupungin sivusto
Erkki Vihtilä

**Erkki Vihtilä** (s. 14. toukokuuta 1951) on suomalainen entinen jalkapalloilija.

Valkeakosken Koskenpojissa nuoruudessaan pelannut Vihtilä edusti uransa aikana pääsarjatasolla Lahden Reipasta sekä Tampereen Ilvestä ja Ilves-Kissoja. Hän voitti Suomen cupin Reippaassa 1976 ja 1978 sekä Ilveksessä 1979. Maajoukkueessa Vihtilä pelasi 1970-luvulla kaikkiaan 43 maaottelua.

## Lähteet
* 
* 

### Viitteet
Janne Mäkelä (jalkapalloilija)

**Janne-Pekka Mäkelä** (s. 23. heinäkuuta 1971 Tampere) on suomalainen jalkapallovalmentaja ja entinen jalkapalloilija. Hän oli pelipaikaltaan oikea laitapuolustaja.

Mäkelän kasvattajaseura on Tampereen Peli-Pojat-70. Hän debytoi Veikkausliigassa kaudella 1990 Tampereen Ilveksessä. Heti ensimmäinen kausi toi Suomen cupin voiton. Mäkelä pelasi Ilveksessä kaksi kautta kunnes siirtyi Myllykosken Palloon. MyPassa hän voitti kaksi SM-hopeaa 1993 ja 1994 sekä cupin 1992. Myllykosken jälkeen Mäkelä edusti Finnairin Palloilijoita ja FC Jazzia sekä skotlantilaisia St. Mirreniä ja Raith Roversia. Hän siirtyi Valkeakosken Hakaan kausiksi 1998 ja 1999, joina Haka ylsi mestaruuteen. Hän pelasi vielä vajaan kauden Hakassa ja lainalla FC Lahdessa kunnes lopetti uransa jalkavammojen vuoksi. 

Mäkelä pelasi uransa aikana yhteensä 220 pääsarjaottelua Suomessa. Maajoukkuetta hän edusti 20 maaottelussa.

## Lähteet
* 
* 

### Viitteet
Ukichiro Nakaya

**Ukichiro Nakaya** (, 4. heinäkuuta 1900 Kaga, Japani – 11. huhtikuuta 1962 Tokio, Japani) oli japanilainen fyysikko ja esseisti. Hän valmisti ensimmäisenä keinotekoisia lumikiteitä laboratoriossa.

Nakaya valmistui maisteriksi Tokion yliopiston fysiikan laitokselta 1925. Jatko-opintoja hän suoritti Lontoon King’s Collegessa Owen Willans Richardsonin alaisuudessa 1928–1929. Tohtorin tittelin Nakaya sai Kioton yliopistosta 1931. Vuotta aiemmin hän oli saanut jo professuurin Hokkaidon yliopistosta, Sapporosta.

Hokkaidon yliopiston tuore fysiikan laitos kärsi raha- ja materiaalivaikeuksista, mutta Nakayalle Japanin pohjoisosissa oli paljon lunta tutkittavana. Hän kehitti tutkimusten perusteella luonnollisten lumikiteiden jaottelun. Nakaya jakoi lumikiteet seitsemään pääluokkaan. Nakaya huomasi, että lumikiteen muodosta pystyi päättelemään sen ilmakehän osan tilan, jossa lumikide oli muodostunut. Hän kehitti myös laitteen, jolla pystyi tekemään keinotekoisia lumikiteitä.

Nakaya vaikutti merkittävästi Hokkaidon yliopiston kehittymiseen. Hän oli perustamassa yliopistoon instituuttia, joka tutki matalia lämpötiloja. Toisen maailmansodan lopulla Nakaya vaikutti maataloustieteellisen instituutin perustamiseen. Sen tarkoituksena oli tutkia maatalouden kehittämistä kylmillä alueilla.

Nakaya kutsuttiin 1952 tekemään tutkimusta Yhdysvaltain armeijan lumi-, jää- ja routatutkimuksen yksikössä (tunnetaan nykyään nimellä Cold Regions Research and Engineering Laboratory). Vuonna 1954 Harvardin yliopisto julkaisi Nakayan tunnetuimman kirjan *Snow Crystals: Natural and Artificial*, josta tuli merkittävä lähde tutkijoille lumikiteiden muodoista ja jaottelusta.

Nakaya kuoli Tokiossa vuonna 1962 pitkäaikaisen sairauden jälkeen.

Kagaan perustettiin vuonna 1992 Ukichiro Nakayan lumen ja jään museo.

## Lähteet

## Aiheesta muualla
Curtiss-Wright XP-55 Ascender

**Curtiss-Wright XP-55 Ascender** eli Curtiss-Wright CW-24 oli 1940-luvun alun koelentokone. Yhdysvaltain maavoimien ilmavoimat tilasivat 27. marraskuuta 1938 epäkonventionaalisen hävittäjälentokoneen prototyypin. Ascender oli työntöpotkurikone ja sai koelentäjien suussa pian nimen ”Ass-ender”.

Koneessa oli myös Canard-siipi, jakoperäsin eli moniosainen sivuvakautin sekä moderni nokkapyörällinen laskeutumisteline.

## Kehitystyö
Kesäkuussa 1940 Curtiss-Wright-yhtiö sai tilauksen, jossa tuli selvittää koneen aerodynaamiset ominaisuudet tuulitunnelikokein käyttäen pienoismallia. Seuraavaksi tehtiin täysikokoinen malli, jossa oli vain 275 hevosvoimainen moottori.

Heinäkuussa 1941 yhtiö sai tilauksen, jossa tuli tehdä kolme prototyyppiä. Ensimmäinen tuhoutui 15. marraskuuta 1943, mutta ohjaaja pelastui laskuvarjolla. Kaksi muuta konetta jatkoi aikansa koelentoja, mutta kone ei ollut kehityskelpoinen - suihkukone oli ajanut sen ohi. Koneessa oli eräs mielenkiintoinen turvallisuustekijä, lennon aikana sen potkuri voitiin päästää irti, tämä oli turva ohjaajalle, jos hän joutui hyppäämään koneesta.

Kolmanneksi valmistunut prototyyppi tuhoutui 27. toukokuuta 1945 lentonäytöksessä Ohiossa, jolloin ohjaaja ja kaksi katsojaa kuolivat. 

Viimeinen XP-55 (sarjanumero 42-78846) siirrettiin aikanaan National Air & Space Museum-museoon, mutta se on nähtävänä Air Zoossa, Michiganissa.

## Tekniset tiedot

## Lähteet
* 

### Viitteet

## Aiheesta muualla
* NMUSAF - Curtiss XP-55
* NASM article 
* The Plan Page - Curtiss XP-55 Ascender
* XP-55 Ascender
* USAAF Resource Center - Curtiss XP-55
* Dayton Air Show History 
* Military Factory
Yamaha TW 125

**Yamaha TW 125** on Yamahan valmistama 125-kuutioinen katuenduro. Pyörässä on supermoto-malliset, leveät renkaat, mitkä mahdollistavat helpon ja hauskan ajon. Yamaha TW:ssä on melko matala istuinkorkeus. Monet ajokoulut suosivat Yamaha TW:tä sen helpon ajettaavuuden ja isojen renkaiden vuoksi.

## Teknisiä tietoja

* 7 litran bensatankki
* ilmajäähdytteinen
* sähkökäynnisteinen
* 5-portainen vaihteisto
* paino 118 kg

## Lähteet
* Motopolsta.com, Uudet
Mark Crilley

**Mark Crilley** on yhdysvaltalainen sarjakuvantekijä, joka keskittyy enimmäkseen mangatyyliin. Crilley on tunnettu Akiko-kirjasarjastaan ja uudemmasta neliosaisesta Miki Falls -sarjastaan, joka myös sai elokuvasopimuksen Brad Pittin omistaman elokuvayhtiön kanssa. Nykyisin Crilleyllä on työn alla Brody's Ghost-niminen mangasarjakuva, jonka Dark Horse Comics tulee luultavasti julkaisemaan vuoden 2010 kesällä.

## Aiheesta muualla
* Mark Crilleyn virallinen internetsivu 
* Crilleyn YouTube-profiili
Merten paholaiset

**Merten paholaiset** (*Hell and High Water*) on Samuel Fullerin ohjaama elokuva vuodelta 1954.

## Juoni

Richard Widmark esittää entistä yhdysvaltalaista sukellusveneupseeria, joka saa tehtäväkseen estää sukellusveneellä maailmanlaajuinen ydinsota.

Elokuva on Bella Darvin ainoa naispääosa.   

## Lähteet
* Hell and High Water (1954) - Samuel Fuller - Synopsis, Characteristics, Moods, Themes and Related - AllMovie
Budd Hopkins

**Budd Hopkins** (15. kesäkuuta 1931 – 21. elokuuta 2011) oli yhdysvaltalainen ufotutkija ja taiteilija. Hän valmistui Oberlin Collegesta ja muutti New Yorkiin vuonna 1953. Hän oli sukua Anthony Hopkinsille. Hänen töitään on esillä useissa pysyvissä kokoelmissa, kuten Whitney Museumissa, Guggenheim-museossa, Hirshhorn Museumissa ja Museum of Modern Artissa. Hän oli keskeinen hahmo abduktiotutkimuksen alkamisessa ja UFO-tutkimuksessa.

## Katso myös

* Area 51
* Zeta Reticuli
* John Edward Mack

## Lähteet
* Clark, Jerome, *The UFO Encyclopedia: The Phenomenon from the Beginning, Volume 1, A-K* Detroit: Omnigraphics, 1998 (2nd edition, 2005), 
* Clark, Jerome, *The UFO Encyclopedia: The Phenomenon from the Beginning, Volume 2, L-Z* Detroit: Omnigraphics, 1998 (2nd edition, 2005), 
* Budd Hopkins; "Hypnosis and the Investigation of UFO Abduction Accounts"; pages 215-240 in  *UFOs and Abductions: Challenging the Borders of Knowledge*, David M. Jacobs, editor; University Press of Kansas, 2000; )

### Viitteet

## Aiheesta muualla
*IntrudersFoundation: Hopkins' Official Site
*A PBS Interview with Hopkins
*B. Hopkins biography at Ufopsi 
*Art biography of Hopkins
*http://www.forteans.com  Budd Hopkins 2008 FortFest konferenssi, jonka sponsorina toimi International Fortean Organization
Kloriitti (mineraali)

**Kloriitti** on silikaatteihin kuuluva mineraali. Se on väriltään usein vihertävää ja sen kiilto on lasimainen tai samea. Kloriitin pinta tuntuu usein rasvaiselta ja sen rakenne on usein kiillemäisen suomuinen. Kloriitin kovuus Mohsin asteikolla on 2–3, minkä avulla se on helppo erottaa talkista, jonka kovuus Mohsin asteikolla on vain 1.

Kloriittia tavataan magmakivissä useiden mineraalien muuntumistuloksena. Kloriittia on myös sedimenttikivien savimineraalina. Erityisen runsaasti sitä on kloriittiliuskeessa.

## Lähteet
Nicole Duclos

**Nicole Duclos** (o.s. **Salavert**, s. 15. elokuuta 1947 Périgueux, Dordogne, Ranska) on entinen ranskalainen 400 metrin juoksija.

Duclos voitti Ateenan EM-kisoissa 1969 kultaa 400 metrin juoksussa maailmanennätysajalla 51,7&nbsp;s; hänen maannaisena Colette Besson sijoittui toiseksi samalla ajalla. Ensi kertaa arvokisojen ohjelmassa olleessa 4 × 400 metrin viestijuoksussa Duclos saavutti hopeaa; sekä juoksun voittanut Iso-Britannia että Ranska saivat nimiinsä maailmanennätysajan 3.30,8.

Münchenin 1972 olympialaisissa Duclos karsiutui 400 metrin välierissä ajalla 52,18&nbsp;s. Viestissä hän sijoittui neljänneksi Ranskan ennätyksellä 3.27,5.

Sisäratojen EM-kilpailuissa Duclos voitti kultaa 1+2+3+4 kierroksen viestissä Wienissä 1970. Ranskan mestaruuden 400 metrillä hän voitti ulkoradoilla vuosina 1969 ja 1972 sekä sisäradoilla vuonna 1973.

## Henkilökohtaiset ennätykset

* 200 metriä: 23,7 (1972)
* 400 metriä: 51,7 (1969)
* 800 metriä: 2.10,2 (1969)

## Lähteet

*
Volynia

**Volynia** (, ) on historiallinen alue, joka sijaitsee Länsi-Ukrainassa ja Kaakkois-Puolassa Pripet- ja Bugjokien välissä Galitsian ja Podolian pohjoispuolella. 

Alue on Euroopan vanhimpia slaavien asuttamia seutuja. Volynia on metsäinen ja järvinen alue.

Volynia muodosti pohjoisosan historiallisesta Galitsian ja Volynian ruhtinaskunnasta. Volynian alue käsittää nykyisin Ukrainan Volynian ja Rivnen alueet, osia Žytomyrin ja Ternopilin alueista sekä osia Itä-Puolasta. 

## Katso myös
*Volynian kuvernementti

## Lähteet

## Aiheesta muualla

*
Itä-Afrikan hautavajoama

**Itä-Afrikan hautavajoama** eli **Itä-Afrikan repeämälaakso** on tuhansia kilometrejä pitkä pohjois–eteläsuuntainen hautavajoama Itä-Afrikassa. Se kulkee Djiboutin, Etiopian, Kenian, Ugandan, Kongon demokraattisen tasavallan, Ruandan, Burundin, Tansanian, Sambian, Malawin ja Mosambikin kautta.

## Historia
Hautavajoama on syntynyt Afrikan laatan jakaantuessa kahdeksi laataksi. Repeämälaakso muodostui 20 miljoonaa vuotta sitten myöhäisellä kenotsooisella kaudella. Laakson nuorimmat suurmuodostumat ovat syntyneet luultavasti viimeisten 10&nbsp;000 vuoden aikana.

Ensimmäisenä repeämän synnyn pystyi tieteellisesti selittämään skotlantilainen geologi John Walter Gregory tutkimusretkellään vuonna 1893. Samalla hän keksi tämäntyyppisille laaksoille nimityksen *Rift Valley*, repeämälaakso. Hautavajoaman itäistä haaraa kutsutaan hänen mukaansa Gregoryn repeämälaaksoksi.

Itä-Afrikan hautavajoama levenee noin neljä millimetriä vuodessa, mikä on vain viidesosa Ison hautavajoaman kahden pohjoisen haaran, Punaisenmeren ja Adeninlahden levenemisnopeudesta. Miljoonien vuosien kuluttua hautavajoama muuttuu ilmeisesti pitkäksi ja kapeaksi salmeksi, kun Punaisenmeren vedet tunkeutuvat Djiboutin Afarin syvänköä reunustavan ylänköseudun läpi.

## Piirteet

Itä-Afrikan hautavajoamassa on kaksi haaraa, itäinen ja läntinen. Hautavajoaman syvimpiin kohtiin on muodostunut järvien helminauha, jonka suurimpia järviä ovat läntisen haaran Albertin-, Edwardin-, Kivu-, Tanganjika- ja Njassajärvi. Näistä Tanganjika on peräti 1&nbsp;470 metriä syvä. Itäisen haaran järvet ovat pienempiä ja matalampia. Niihin kuuluu muun muassa Turkanajärvi, joka on maailman suurin suolajärvi (jos Kaspianmerta ei lueta järveksi). Itäisen ja läntisen haaran välissä sijaitsee Victorianjärvi, joka on Afrikan suurin järvi.

Hautavajoaman reunojen korkeus vaihtelee alueittain. Laakson pohjan tasanko on esimerkiksi Kenian Nairobin lähistöllä 600 metriä sen jyrkkien reunojen alapuolella. Laaksolla on siellä leveyttä 50 kilometriä, ja laakson reunoilta voi nähdä vastakkaisen reunan kallioseinämät. Laakson pohjalla on paikoitellen puolentoista kilometrin paksuudelta laavaa ja kerrostuneita kivilajeja.

Itä-Afrikan hautavajoamassa on useita tulivuoria, kuten Kilimanjaro. Useimmat ovat jo kauan olleet sammuneina, mutta 30 on yhä aktiivisia.

Itä-Afrikan hautavajoamasta on löydetty paljon ihmisen evoluutioon liittyviä fossiileja. Erityisen merkittävä kaivauskohde on 50 kilometrin mittainen Olduvain rotko Tansaniassa.

## Lähteet
* 
### Viitteet
Anders Johnson

**Anders Johnson** (s. 23. huhtikuuta 1989 Plattsburgh, New York, Yhdysvallat) on yhdysvaltalainen uransa lopettanut mäkihyppääjä.

Johnson on kaikkien aikojen nuorin Yhdysvaltoja olympialaisissa edustanut mäkihyppääjä oltuaan Torinon olympialaisissa 2006 mukana joukkuemäessä 14:nneksi sijoittuneessa Yhdysvaltain joukkueessa. Liberecin MM-kilpailuissa 2009 hän sijoittui suurmäessä 40:nneksi ja normaalimäessä 48:nneksi. Nuorten MM-kilpailujen henkilökohtaisissa kilpailuissa hän on parhaimmillaan ollut kuudestoista Štrbské Pleson normaalimäessä 2009.

Johnson osallistui maailmancupin kilpailuun ensimmäisen kerran Bischofshofenissa tammikuussa 2009. Ensimmäisen – ja toistaiseksi ainoan – pistesijansa hän sai oltuaan 29. Vancouverin suurmäen kilpailussa 25. tammikuuta 2009.

Johnson lopetti uransa mäkihyppääjänä vuonna 2015.

## Lähteet
*
*Turin 2006 Winter Olympics, Anders Johnson
Joutilaan mietteitä

**Joutilaan mietteitä** (jap. 徒然草, *Tsurezuregusa*) on Yoshida Kenkōn kirjoittama mietelmäteos. Sen tarkkaa kirjoittamisajankohtaa ei tiedetä, mutta se on pääosiltaan kirjoitettu vuosina 1330–1331. Tyylistä päätellen teoksen alkuosa on saattanut syntyä useitakin vuosia aikaisemmin. Kenkō ryhtyi buddhalaismunkiksi 1310-luvun alkupuolella ja teos sisältää luultavasti näinä varhaisina munkkivuosina kirjoitettuja jaksoja.

*Joutilaan mietteitä* edustaa zuihitsu-tyyliä, eli kirjallisuutta, joka on kirjoitettu spontaanisti. Teos sisältää johdannon ja 243 mietelmää, joiden pituus vaihtelee muutamasta rivistä aina muutamaan sivuun. Kirjoitusten numerointi ja jako on myöhempää perua ja voidaan jäljittää 1600-luvulle asti. Alkuperäinen nimi tulee teoksen johdannosta:

Kai Niemisen suomentamana:

Missä つれづれ (*tsurezure*) tarkoittaa  ”ei ole mitään tekemistä”.

*Joutilaan mietteitä* sisältää erilaisia pohdiskeluja, toteamuksia, huomioita ja anekdootteja. Aiheet vaihtelevat laajasti sisältäen mm. jonkun sanan tai tavan selityksiä, kertomuksia menneistä tapahtumista, moraalisia valistuksia ja tunnelmallisia kirjoituksia. Teoksen näennäinen ristiriitaisuus tosikkomaisten hartaiden mietteiden sekä humoristisen, satiiristen ja yhteiskuntakriittisten huomioiden välillä selittyy, kun ajattelee kirjoittajan elämänkokemuksen myötä kypsyneen ja muuttuneen toisaalta resignoituneemmaksi, toisaalta suvaitsevammaksi.

Kenkō kiteytti mietteisiinsä tarkka-aistisesti japanilaisen estetiikan periaatteet ja lisäsi niihin paljon kiinalaista taolais-zeniläistä ajattelua. Vaikka hän ei itse luonut varsinaisesti mitään uutta teoriaa, ja vaikka *Joutilaan mietteitä* on hajanainen ja paradoksaalinen mietekokoelma, se on ollut merkittävä lähde myöhemmälle japanilaiselle estetiikan tietoisuudelle.

Teos kirjoitettiin poliittisesti hyvin epävakaina aikoina. Kenkōn filosofia heijastelee muutosten ja epävarmuuden ajalle ominaisia tunnelmia, mutta päivänpoliittisia tapahtumia se ei käsittele lainkaan. Kenkōn käyttämä ironia kohdistuu yhtälailla häneen itseensä kuin muihinkin ihmisiin.

*Joutilaan mietteitä* on täynnään viittauksia klassikoihin, kuten *[[Genjin tarina]]an*, Kungfutsen ''Keskusteluihin'', Japanin hovirunouteen ja ''Zhuangzin'' kirjaan. Myös kaksi muuta zuihitsu-genren teosta mainitaan; Sei Shōnagonin *[[Päänaluskirja]]* (*Makura no sōshi*) ja Kamo no Chōmein *[[Hōjōki]]*.

## Suomennos
* 

## Lähteet
* Kai Niemisen artikkeli *Japanin kieli ja kirjallisuus* teoksessa 
* Kai Niemisen esittely teoksessa 

### Viitteet
Bernadette Martin

**Bernadette Martin** (myöh. **Dargent**, **Louis**, **Klos**, s. 13. syyskuuta 1951 Grenoble, Isère, Ranska) on entinen ranskalainen juoksija.

Martin saavutti Ateenan EM-kisoissa 1969 hopeaa ensimmäistä kertaa arvokisojen ohjelmassa olleessa 4 × 400 metrin viestijuoksussa; sekä juoksun voittanut Iso-Britannia että Ranska saivat nimiinsä maailmanennätysajan 3.30,8. Hän osallistui EM-kilpailuihin myös 400 metrin juoksussa Helsingissä 1971 ja 800 metrin juoksussa Ateenassa 1982 mutta ei menestynyt. Helsingin EM-kisojen viestissä Ranska keskeytti. Münchenin 1972 olympialaisissa Martin sijoittui viestissä neljänneksi Ranskan ennätyksellä 3.27,5.

Sisäratojen EM-kilpailuissa Martin saavutti pronssia 4&nbsp;×&nbsp;2&nbsp;kierroksen viestissä Grenoblessa 1972. Ranskan sisäratojen mestaruuden hän voitti 800 metrillä vuosina 1981 ja 1983.

## Henkilökohtaiset ennätykset

* 200 metriä: 24,4 (1972)
* 400 metriä: 53,3 (1971), sähköajanotolla 53,46 (1980)
* 800 metriä: 2.02,49 (1982)
* 1000 metriä: 2.42,8 (1984)

## Lähteet

* 
*
Eliane Jacq

**Eliane Jacq** (myöh. **Viscart**, s. 4. heinäkuuta 1948 Brest, Finistère, Ranska - 28. helmikuuta, 2011) oli ranskalainen pikajuoksija.

Jacq saavutti Ateenan EM-kisoissa 1969 hopeaa ensimmäistä kertaa arvokisojen ohjelmassa olleessa 4 × 400 metrin viestijuoksussa, jossa hän juoksi kolmannen osuuden; sekä juoksun voittanut Iso-Britannia että Ranska saivat nimiinsä maailmanennätysajan 3.30,8. Hän osallistui myös 400 metrin juoksuun mutta karsiutui välierissä ajalla 54,7. Sisäratojen EM-kilpailuissa hän karsiutui 400 metrin alkuerissä sekä Sofiassa 1971 että Göteborgissa 1974.

Ranskan mestaruuden 400 metrillä Jacq voitti ulkoradoilla vuonna 1970 sekä sisäradoilla vuonna 1974.

## Henkilökohtaiset ennätykset

* 100 metriä: 12,1 (1966)
* 200 metriä: 23,9 (1973)
* 400 metriä: 53,9 (1970)

## Lähteet

* 
* 
### Viitteet
Cherry Pie (Warrantin kappale)

”**Cherry Pie**” on yhdysvaltalaisen glam metal -yhtye Warrantin kappale, joka julkaistiin yhtyeen samannimisellä albumilla *[[Cherry Pie]]* vuonna 1990. Se on julkaistu myös singlenä ja siitä on tehty musiikkivideo.
Véronique Grandrieux

**Véronique Grandrieux** (myöh. **Rosset**, **Alard**, s. 16. syyskuuta 1952 Villeneuve-le-Roi, Val-de-Marne, Ranska) on entinen ranskalainen pikajuoksija.

Grandrieux kuului Ranskan viestijoukkueeseen, joka sijoittui Moskovan 1980 olympialaisissa 4 × 100 metrin viestijuoksussa viidenneksi ajalla 42,84&nbsp;s. Ateenan EM-kilpailuissa 1969 hän sijoittui viestissä neljänneksi ajalla 44,6&nbsp;s. Prahan EM-kilpailuissa 1978 hän karsiutui 100 metrin juoksun välierissä ajalla 11,80&nbsp;s ja oli mukana 4&nbsp;×&nbsp;100 metrin viestissä, jonka loppukilpailuissa Ranskan joukkue keskeytti. Sisäratojen EM-kilpailuihin Grandrieux osallistui Wienissä 1979 ja karsiutui 400 metrin juoksun alkuerissä Ranskan ennätyksellä 53,28&nbsp;s.

Grandrieux voitti Ranskan sisäratojen mestaruuden 400 metrillä vuonna 1979. Hän juoksi kolmasti Ranskan ennätyksen 4&nbsp;×&nbsp;100 metrillä ja kerran 4&nbsp;×&nbsp;200 metrillä.

## Henkilökohtaiset ennätykset

* 60 metriä (hallissa): 7,46 (1979)
* 100 metriä: 11,49 (1978)
* 200 metriä: 23,56 (1978)
* 400 metriä: 53,46 (1980), hallissa 53,28 (1979)

## Lähteet

* 
*
Wario Land II

**Wario Land II** on vuonna 1998 julkaistu 2-D-tasohyppelypeli Game Boylle. Tämä peli on Wario Land-pelisarjan toinen osa. Tämän pelin kehittäjä ja julkaisija on Nintendo. Tästä pelistä on myös tehty versio Game Boy Colorille vuonna 1999.  

## Lähteet

## Aiheesta muualla
* Pelaa Wario Land II:sta
Edmond (elokuva)

**Edmond** on William H. Macyn tähdittämä psykologinen trilleri vuodelta 2005. Siinä hän esittää Edmond Burkea, miestä, joka on lopen kyllästynyt nykyiseen elämäänsä ja päättää lähteä öisille kaduille katsomaan, mitä vastaan tulee.

## Aiheesta muualla

*
Rannikkopanssarilaiva

**Rannikkopanssarilaivalla** tarkoitetaan useimmissa tapauksissa uppoumaltaan risteilijän kokoista, mutta hitaampaa, voimakkaasti aseistettua ja panssaroitua sota-alusta, joka on suunniteltu ensisijaisesti rannikko- ja saaristo-olosuhteisiin.

Aluksia käytettiin yleisimmin rannikon puolustukseen, mihin viittaa myös tyypistä useissa kielissä käytetty nimitys (, , rannikkopuolustusalus). Niitä kutsuttiin myös vaihtelevasti *panssarilaivoiksi*. Alusten raskas varustelu ja panssarointi suhteelliseen pieneen kokoon nähden tekivät niistä varsin hitaita. Alustyyppi sopi huonosti avomerelle, ja yleensä niitä käytettiinkin liikkuvana rannikkotykistönä. Toisaalta ne olivat omiaan saarien rikkomilla rantaviivoilla.

Useimmat panssarilaivat rakennettiin 1860–1920-luvuilla. Viimeiset panssarilaivat poistettiin käytöstä vasta 1970-luvulla.
Sloboda

**Sloboda** () on alkujaan Ukrainan, Venäjän ja Valko-Venäjän historiaan liittyvä aluekäsite. Käsitteellä on nykyisin useita hieman toisistaan poikkeavia merkityksiä.

Sloboda oli tyypillisesti 1000–1600-luvulla perustettuitsehallinnollinen, erivapauksista nauttinut kyläyhteisöllinen alue. Termin taustalla on venäjän kielen vapautta tarkoittavan sana (свобода, svoboda), jonka sanan eritysmerkitys sloboda myös on. Slobodan perusti tavallisesti joku suurtilallinen, kuten magnaattiylimys, valtio tai kirkko (luostari) hallitsemalleen maa-alueelle. 1500–1700-luvuilla slobodoita muodostettiin erityisesti nykyisen Ukrainan koillisosien seutuvilla. Slobodoille annettiin pitkäkestoinen, tavallisesti 15–25 vuotta kestävä vapautus veroista ja muista velvoitteista. Erityisalueen statuksella houkuteltiin talonpoikaisperheitä ja muita uudisasukkaita harvaanasutuille maille. Laaja, vielä Kiovan Rusjin aikaan paljon tiheämmin asuttu "villien maiden" alue oli autioitunut edellisinä vuosisatoina paimentolaisheimojen ja tataarien (Kultainen orda) hyökkäysten seurauksena.

Moskovan Venäjä yritti 1500-luvun alkupuolella asuttaa näitä seutuja. Suurin slobodoiden kukoistusaika oli 1600-luvun alkupuolella, jolloin ukrainalaiset kasakat löysivät seudulta turvapaikan itselleen. 1630- ja 1640-luvuilla satoja slobodoja perustettiin Moskovan Venäjän lounaisille rajaseuduille. Etuudet houkuttelivat runsaasti väkeä Dneprin oikean ja vasemman rannan puoleisen Ukrainan seuduilta idemmäksi. 1600-luvun lopulla siellä asui jo yli 100 000 ukrainalaista ja 20 000 venäläistä uudisasukasta. 

1700-luvun lopulla Sloboda-Ukrainan alueeksi kutsutulla seudulla oli 523 svobodaa. Lisäksi yli 100 slobodaa oli perustettu muualle ("Uuden setšin" alueelle). Sloboda-Ukraina käsitti nykyisen Ukrainan Sumyn, Harkovan alueet, pohjoisosat Donetskin ja Luhanskin alueista, sekä eteläosat nykyisen Venäjän Voronežin, Kurskin ja Belgorodin alueista.  1600-luvun puolivälissä Venäjä järjesti seudulle aluehallinnollisen rykmenttijärjestelmän. Vaikka Sloboda-Ukrainan suhtautuminen Venäjän hallintoon oli lojaalia, imperialistisen Venäjän keisarikunnan hallitsijat eivät pitäneet vähäisintäkään itsehallintoa suotavana. Jo Pietari I sääti rajoituksia ja Katariina II riisti vuonna 1765 loput itsehallinnosta. Alueesta muododostettiin Sloboda-Ukrainan kuvernementti.  

## Lähteet

## Aiheesta muualla
* Sloboda, Svoboda (Russkaja istoria)  (dic.academic.ru)
* Sloboda (Malyi akademitšeski slovar)  (dic.academic.ru)
* Sloboda (Suuri neuvostotietosanakirja)  (dic.academic.ru)
From Me to You (Yuin albumi)

**From Me to You** on Yuin debyyttialbumi, joka julkaistiin 22. helmikuuta 2006.

## Kappaleet
# Merry Go Round
# Feel my Soul
# Ready to Love
# Swing of Lie
# LIFE
# Blue Wind
# I can't Say
# Simply White
# Just My Way
# Tomorrow's Way
# I Know
# TOKYO
# Spiral & Escape
Laurence Bily

**Laurence Bily** (s. 5. toukokuuta 1963 Bressuire, Deux-Sèvres, Ranska) on entinen ranskalainen pikajuoksija.

Bily saavutti sisäratojen EM-kilpailuissa 60 metrin juoksussa kaksi hopeamitalia: Haagissa 1989 hänen loppuaikansa oli 7,19&nbsp;s ja Glasgow'ssa 1990 hän tuli maaliin ajassa 7,13&nbsp;s. Lisäksi hän sijoittui EM-hallikisoissa viidenneksi Madridissa 1986 ja neljänneksi Genovassa 1992 sekä MM-hallikisoissa viidenneksi Budapestissa 1989.

Ulkoradoilla Bily saavutti Ateenan EM-kilpailuissa 1982 pronssia 4 × 100 metrin viestijuoksussa ajalla 42,69&nbsp;s. Samoissa kisoissa hän sijoittui 100 metrin juoksussa kuudenneksi ajalla 11,47&nbsp;s. Stuttgartin EM-kilpailuissa 1986 hän karsiutui 100 metrin juoksun välierissä ajalla 11,49&nbsp;s ja sijoittui viestissä neljänneksi ajalla 43,11&nbsp;s. Splitin EM-kilpailuissa 1990 hän keskeytti 100 metrin juoksun välierissä juostuaan alkuerissä ajan 11,31&nbsp;s.

Rooman MM-kilpailuissa 1987 Bily sijoittui 4&nbsp;×&nbsp;100 metrin viestissä kahdeksanneksi ajalla 43,75&nbsp;s. Soulin 1988 olympialaisissa viestijoukkueen sijoitus oli seitsemäs ajalla 44,02&nbsp;s, Tokion MM-kilpailuissa 1991 viides ajalla 43,34&nbsp;s sekä Barcelonan 1992 olympialaisissa neljäs ajalla 42,85&nbsp;s. Vuosien 1983–1991 MM-kilpailuissa ja vuosien 1988–1992 olympialaisissa Bily karsiutui 100 metrillä aina puolivälierävaiheessa.

Bily voitti Ranskan ulkoratojen mestaruuden 100 metrillä vuosina 1986–1990 ja 1992 sekä sisäratojen mestaruuden 60 metrillä vuosina 1986–1987, 1989 ja 1992. Hän juoksi kahdesti Ranskan ennätyksen 100 metrillä vuonna 1989 (11,14 ja 11,04&nbsp;s) sekä kymmenen kertaa sisäradoilla 60 metrillä vuosina 1987–1990.

## Henkilökohtaiset ennätykset

* 50 metriä (hallissa): 6,36 (1981), käsiajanotolla 6,0 (1985)
* 60 metriä (hallissa): 7,13 (1990)
* 100 metriä: 11,04 (1989)
* 200 metriä: 22,90 (1989)

## Lähteet

*
Rose-Aimée Bacoul

**Rose-Aimée Bacoul** (s. 9. tammikuuta 1952 François, Martinique) on entinen ranskalainen pikajuoksija.

Bacoul saavutti Ateenan EM-kilpailuissa 1982 kaksi pronssimitalia: 100 metrin juoksussa ajalla 11,29&nbsp;s ja 4 × 100 metrin viestijuoksussa ajalla 42,69&nbsp;s. Helsingin MM-kilpailuissa 1983 hän karsiutui 100 metrin välierissä ajalla 11,59&nbsp;s ja sijoittui 4&nbsp;×&nbsp;100 metrin viestissä seitsemänneksi ajalla 43,40&nbsp;s. Los Angelesin 1984 olympialaisissa hän karsiutui 100 metrin välierissä ajalla 11,58&nbsp;s sekä sijoittui 200 metrillä seitsemänneksi ajalla 22,78&nbsp;s ja viestissä neljänneksi ajalla 43,15&nbsp;s.

Bacoul voitti Ranskan mestaruuden sekä 100:lla että 200 metrillä vuosina 1981–1983. Hän juoksi 200 metrillä Ranskan ennätyksen 22,59&nbsp;s vuonna 1983 sekä 22,57 ja 22,53&nbsp;s vuonna 1984, jälkimmäiset Los Angelesin olympialaisten alku- ja välierissä.

## Henkilökohtaiset ennätykset

* 100 metriä: 11,16 (1983)
* 200 metriä: 22,53 (1984)
* 400 metriä: 56,00 (1978)

## Lähteet

* 
*
Wacho

**Wacho** tai **Waccho** (k. 539) oli langobardien kuningas vuosina 510–539. Wacho oli Unichusin poika ja anasti kruunun sedältään Tatolta, jonka hän murhasi noin vuonna 510. Taton pojat ja pojanpojat pakenivat gepidien luo ja yrittivät syöstä Wachoa vallasta, mutta eivät onnistuneet siinä.

Wacho oli naimisissa gepidien prinsessan Austricusen kanssa. Wacho solmi hyvät suhteet frankkeihin  ja naitti tyttärensä Wisigardan Teodebert I:n ja Waltraden Teodebaldin kanssa. Waltraden ja Teodebaldin tytär oli Teodelinda, josta tuli myöhemmin langobardien kuningatar. Wachon poika hänen kolmannesta avioliitostaan, Walthari, seurasi häntä valtaistuimella.

## Lähteet
Dan Glickman

**Daniel Robert "Dan" Glickman** (s. 24. marraskuuta 1944 Wichita, Kansas) on yhdysvaltalainen demokraattipoliitikko.

Glickman opiskeli Michiganin yliopistossa, jossa hän suoritti Bachelor of Arts -tutkinnon historiassa vuonna 1966, ja George Washingtonin yliopistossa, jossa hän suoritti Juris Doctor -tutkinnon vuonna 1969. Saatuaan opintonsa päätökseen hän oli osakkaana lakitoimistossa Sargent, Klenda and Glickman ja toimi vuosina 1973–1976 Wichitan kaupungin koululautakunnan jäsenenä.  

Glickman valittiin Yhdysvaltain edustajainhuoneen jäseneksi vuonna 1976 Kansasin osavaltion 4. vaalipiiristä. Hän voitti syksyn 1976 vaaleissa republikaani Garner E. Shriverin, joka oli toiminut edustajainhuoneessa vuodesta 1961. Glickman oli edustajainhuoneen jäsen vuosina 1977–1995, eli hänet valittiin yhdeksälle kaksivuotiskaudelle. Viimeisellä edustajakaudellaan hän toimi tiedusteluvaliokunnan puheenjohtajana. Vuoden 1994 vaaleissa hän putosi edustajainhuoneesta hävittyään Todd Tiahrtille prosentein 47–53. 

30. marraskuuta 1995 – 19. tammikuuta 2001 Glickman toimi maatalousministerinä Bill Clintonin hallituksessa. Hänen edeltäjänsä Mike Espy oli eronnut tehtävästä vuoden 1994 lopussa kohun jälkeen. Elokuusta 2002 elokuuhun 2004 Glickman oli Harvardin yliopiston John F. Kennedy School of Governmentin yhteydessä toimivan Harvard Institute of Politicsin johtaja ja syksystä 2004 kevääseen 2010 hän toimi Yhdysvaltain elokuvateollisuuden etujärjestön MPAA:n puheenjohtajana ja toimitusjohtajana. Tämän jälkeen hän toimi lyhyen aikaa, huhtikuusta kesäkuuhun 2010, Refugees International -järjestön puheenjohtajana. 

Glickman on juutalainen. Hän on ollut vuodesta 1966 naimisissa Rhoda Glickmanin (o.s. Yura) kanssa, jonka kanssa hänellä on kaksi lasta, vuonna 1969 syntynyt poika ja 1972 syntynyt tytär.

## Lähteet
*Dan Glickman MPAA:n verkkosivuilla (Internet Archive)
*Glickman Biographical Directory of the United States Congressin sivuilla
*
*
André Osterberger

**André Osterberger** (26. lokakuuta 1920 Laignes, Côte-d'Or, Ranska – 2009) oli ranskalainen yleisurheilija, jonka päälaji oli moukarinheitto.

Osterberger edusti maataan kaksissa arvokilpailuissa, mutta ei selviytynyt kummallakaan kerralla loppukilpailuun. Brysselin EM-kilpailuissa 1950 hän heitti karsinnassa tuloksen 46,45&nbsp;m ja Helsingin 1952 olympialaisissa tuloksen 47,87&nbsp;m.

Osterberger voitti moukarinheitossa Ranskan mestaruuden vuonna 1952. Hän paransi kahdesti Ranskan ennätystä: lokakuussa 1950 hän vei ennätyksen Pierre Legrainilta tuloksellaan 51,66&nbsp;m, menetti ennätyksen tälle syyskuussa 1951, mutta otti toukokuussa 1952 vielä kerran ennätyksen nimiinsä tuloksella 52,95&nbsp;m. Vasta toukokuussa 1954 Legrain heitti jälleen pidemmälle.

## Henkilökohtaiset ennätykset

* Moukarinheitto: 52,95&nbsp;m (1952)
* Kuulantyöntö: 14,44&nbsp;m (1951)

## Lähteet
* 

### Viitteet
Vapaaehtoisen maanpuolustustyön ansiomitali

**Vapaaehtoisen maanpuolustustyön ansiomitali** on 20. syyskuuta 2000 perustettu kunniamerkki maanpuolustuksen hyväksi tehdystä työstä. Mitali voidaan myöntää henkilölle, joka aktiivisesti ja tuloksekkaasti on vähintään viiden vuoden ajan ottanut osaa vapaaehtoiseen maanpuolustustyöhön.

Erityisen pitkäaikaisesta ja tuloksekkaasta työstä maanpuolustuksen hyväksi toimineelle henkilölle mitali voidaan myöntää hopeisena. Mitalissa on kuvattuna Suomen leijona, jota kiertää teksti: vapaaehtoisesti isänmaan hyväksi. Vapaaehtoisen maanpuolustustyön ansiomitalista käytettävä lyhenne on VmpAm ja hopeisen ansiomitalin lyhenne on VmpAm hop.
Alue (täsmennyssivu)

**Alue** voi viitata seuraaviin:

* alue, maanpinnan määräosa
* alue, hallintoyksikkö Venäjällä ja eräissä muissa Itä-Euroopan ja entisen Neuvostoliiton maissa
* pinta-ala, geometrinen käsite
* alue, topologiassa yhtenäinen avoin joukko
Joseph Wirtz

**Joseph Wirtz** (5. tammikuuta 1912 Teterchen, Moselle, Ranska – 12. syyskuuta 1991 Boulay-Moselle, Moselle, Ranska) oli ranskalainen yleisurheilija, jonka päälaji oli moukarinheitto.

Wirtz edusti maataan kaksien arvokilpailujen moukarinheitossa. Berliinin 1936 olympialaisissa hän sijoittui 16:nneksi tuloksella 45,69&nbsp;m ja Pariisin EM-kilpailuissa 1938 viidenneksi tuloksella 48,75&nbsp;m.

Wirtz voitti moukarinheitossa Ranskan mestaruuden vuonna 1937–1939. Hän paransi kolmasti Ranskan ennätystä: vuonna 1936 hän heitti tulokset 46,78 ja 50,48&nbsp;m sekä heinäkuussa 1939 tuloksen 51,06&nbsp;m. Ennätys pysyi hänen nimissään yli kymmenen vuotta kunnes Pierre Legrain rikkoi sen elokuussa 1949.

## Henkilökohtaiset ennätykset

* Moukarinheitto: 51,06&nbsp;m (1939), kilpailun ulkopuolella 52,50&nbsp;m (1939)
* Kiekonheitto: 43,75&nbsp;m (1938)
* Kuulantyöntö: 13,58&nbsp;m (1936)

## Lähteet
*
Clément Duhour

**Clément Duhour** (11. joulukuuta 1911 Anglet, Pyrénées-Atlantiques, Ranska – 5. tammikuuta 1983 Neuilly-sur-Seine, Hauts-de-Seine, Ranska) oli ranskalainen yleisurheilija sekä elokuvatuottaja ja -näyttelijä.

Duhour edusti maataan kaksissa yleisurheilun arvokilpailuissa. Los Angelesin 1932 olympialaisissa hän sijoittui kuulantyönnössä 11:nneksi tuloksella 13,96&nbsp;m ja kiekonheitossa 16:nneksi tuloksella 40,22&nbsp;m. Torinon EM-kilpailuissa 1934 hän sijoittui kuulantyönnössä yhdeksänneksi tuloksella 14,07&nbsp;m.

Duhour voitti kuulantyönnössä Ranskan mestaruuden vuonna 1933. Samana vuonna hän työnsi Ranskan ennätyksen 15,28&nbsp;m.

## Henkilökohtaiset ennätykset

* Kuulantyöntö: 15,86&nbsp;m (1936)
* Kiekonheitto: 43,16&nbsp;m (1933)

## Lähteet

* 
*
Simo Salminen (täsmennyssivu)

**Simo Salminen** voi tarkoittaa seuraavia henkilöitä:

* Simo Salminen (1932–2015), koomikko, näyttelijä, laulaja, leipuri, uima- ja pellehyppääjä
* Simo Salminen (1933–2018), pesäpalloilija
* Simo Salminen (1956–2014), muusikko
* Simo Salminen, laulaja, säveltäjä ja sanoittaja

## Lähteet
Tiedän, etten tiedä mitään

**”Tiedän, etten tiedä mitään”** (; ) on tunnettu lentävä lause, joka on pantu antiikin kreikkalaisen filosofin Sokrateen nimiin. Lause on todellisuudessa vääristävä yksinkertaistus alkuperäisestä, ja oikeampi ilmaisu olisi ”tiedän vain sen, etten tiedä”.

## Alkuperä
Lausuma tunnetaan ennen kaikkea Sokrateen esittämänä Platonin teoksessa *[[Sokrateen puolustuspuhe (Platon)|Sokrateen puolustuspuhe]]*, josta se on lyhennetty:

Sokrates käsittelee samaa aihetta myös Platonin dialogissa *[[Menon (dialogi)|Menon]]*. Dialogissa Sokrates pyrkii muuttamaan Menonin mielipiteen. Tällä oli aiemmin ollut varma mielipide siitä, mitä hyve on, mutta Sokrates oli osoittanut sen vääräksi:

## Merkitys
Yleisin, paradoksin sisältävä kreikankielisen ilmaisun  *oída ouk eidós* käännös ”tiedän, etten tiedä mitään” ei itse asiassa tavoita lausuman varsinaista ydintä. Kirjaimellisesti kreikankielinen ilmaisu tarkoittaa ”tiedän ei-tietävänä” tai ”tiedän, että en tiedä”. Näin alkuperäisessä lauseessa ei väitetä, ettei sanoja tietäisi *mitään*. Sen sijaan siinä analysoidaan sitä, mitä tietäminen tarkoittaa. Lisäksi annetaan ymmärtää, ettei mitään voida tietää ehdottomalla varmuudella.

Sokrateen lausumasta ei kuitenkaan voida johtaa sitä, ettei hänellä olisi ollut mitään mielipiteitä: hänellä oli selvästi etiikkaa koskevia mielipiteitä, kuten että on parempi tulla kohdelluksi epäoikeudenmukaisesti kuin tehdä itse väärää, että hyveet ovat kaikki eräänlaista tietoa eikä niitä voida erottaa toisistaan, ettei hyvää ihmistä voida vahingoittaa, että kuolema ei ole mitään pahaa, ja niin edelleen.

Sokrateen lausumassa on kysymys koko filosofian alusta. Sokrateelle kaikki viisaus alkaa ihmettelystä ja kysymisestä. Tällöin on aloitettava siitä, että myöntää oman tietämättömyytensä.

## Katso myös
* Gnothi seauton
* Ignoramus et ignorabimus
* Sokraattinen menetelmä

## Lähteet
* Platon: *Apologia* (*Sokrateen puolustuspuhe*). Teoksessa 
* Platon: *Menon*. Teoksessa 

### Viitteet

## Aiheesta muualla
* I know that I know nothing
Édouard Duhour

**Édouard Duhour** (1. maaliskuuta 1905 Anglet, Pyrénées-Atlantiques, Ranska – marraskuussa 1969) oli ranskalainen yleisurheilija, jonka päälaji oli kuulantyöntö.

Duhour edusti maataan Amsterdamin 1928 olympialaisissa, joissa hän karsiutui kuulantyönnön loppukilpailusta tuloksella 13,72&nbsp;m. Hän voitti kuulantyönnössä Ranskan mestaruuden vuosina 1927–1928, 1931–1932, 1934–1935 ja 1941. Hän paransi Ranskan ennätystä viidesti vuosina 1927–1934. Hänen paras tuloksensa 15,59&nbsp;m säilyi Ranskan ennätyksenä yli 20 vuotta, kunnes Raymond Thomas ylitti sen heinäkuussa 1954.

## Henkilökohtaiset ennätykset

* Kuulantyöntö: 15,59&nbsp;m (1934)
* Kiekonheitto: 38,95&nbsp;m (1926)

## Lähteet
*
Crayon Physics Deluxe

**Crayon Physics Deluxe** on Kloonigamesin kehittämä ja julkaisema pulmapeli, joka julkaistiin 7. tammikuuta 2009. 

Deluxe-versio on eteenpäin kehitetty versio ensimmäisestä *Crayon Physics* -prototyypistä. Prototyypin Petri Purho kehitti viidessä päivässä ja julkaisi verkkosivullaan kesäkuussa 2007. Purho otti vapaata koulusta ja käytti vuoden sekä kahdeksan kuukautta pelin jatkokehitykseen.

Pelin varhainen versio voitti pääpalkinnon Independent Games Festival -tapahtumassa. 

Kokoversion mukana pelissä on kenttäeditori, jolla tehtyjä kenttiä voidaan jakaa ja ladata verkkopalvelun välityksellä.

## Pelaaminen
Peli on yhden pelaajan fysiikkapohjainen pulmapeli. Peli keskittyy yksinkertaisten kappaleiden piirtämiseen haasteiden ratkaisemiseksi.
Pelaaja piirtää väriliiduilla kappaleita saadakseen pallon etenemään tason läpi tähdelle, joka merkitsee tason loppumaalia.

## Lähteet

## Aiheesta muualla
* 
* 
* Viralliset kotisivut
* Kehittäjä Petri Purhon haastattelu IndieGames.comissa